Zdin iskkiln gh tifrt ilin atig
gin timitar n tlalit a y amazigh …
lalla tZZit itran gh tillas n y-iD
n tifawin i tmagit tighzi ubrid
tZmit armmad ig urti gh illa w amud
tizzwa ssumment taDfi nnun a y ajddig
tamment tga tighzert tfinn i w uGGwug
jjin w-ulawn gh tawda lah aSmmiD
tadla n w-aDil d ifrawn d usghar ibidd
skern asklu gh nttsenfu zun d agllid
ils amazigh immagh iDi y aZngig
ifk i w-akal azenzar ula aDgwig
ini y-at i wi lli tt imDeln hat id ghid
gan asatur yattuyen gan aghulid
ix akw ttyagasn ibidd ar ittmnid
ighr i warraw nes innas ghawlat yyi-d
gwmi y at awal taramt a y-g afRZiZ
ijder taqqayt n willi iran att itBBij
ils amazigh gan tisit gan awwudid
ittghwin s w-ayyur n tmagit sufun i ghid
lalla turit arra tsemdt ax atig
ig tatggart n tmagit ur ra TafuD
El Adaoui Lhanafi
Tarzift i ultmatenx khadija gh uzwil n twckint n “Azawan n urmmad”
kab_Latn kab_Latn kab_Latn kab_Latn kab_Latn cym_Latn kab_Latn kab_Latn kab_Latn kab_Latn bug_Latn kab_Latn kab_Latn cym_Latn kab_Latn taq_Latn taq_Latn taq_Latn cym_Latn kab_Latn kab_Latn kab_Latn vec_Latn kab_Latn